Vərəzət

Vərəzət — Azərbaycan Respublikasının Şəki rayonunun Baş Zəyzid kənd inzibati ərazi dairəsində kənd. Kənd dağətəyi ərazidədir. Şəki şəhərinin Gəncəli məhəlləsindən bu kəndə dağ yolu var. Bu yol Vərəzət yolundan çox, Zəyzid yolu kimi tanınır. Şəki şəhərinə yaxın olan Zəyzid əhli dağ yolu ilə gəlib-gediş üçün bu yolu istifadə edərdi. Hətta bu yol üzərində Hacı Həsən bulağı deyilən yer də var. XX əsrin 30-cu illərinə qədər qatır və uzunqulaqlarla yüklənən səbətlər, kisələri dolu zəyzidlilər çox vaxt bu bulaq ətrafında dincəlmək üçün dayanardı. Məhəllə camaatı həmin hissəyə Zəyzid məhlə də deyərdilər. Onların Karvansara bazarına gətirdikləri mallardan da alardılar. Zəyzid yolu boyunca Yellicə dağı və yaylası, Güllü təpə, Calğalıx (tut ağacları olan yer), Bulaqlıq, Hündürdərə, Taxlı dərə kimi yerlər vardır.

 Din 
Kənddə Vərəzət kənd məscidi dini icması fəaliyyət göstərirMÜSƏLMAN DİNİ İCMALAR - 2013-cü ildə qeydiyyatdan keçənlər . scwra.gov.az .    

 Adının etimologiyası 
Qiyasəddin Qeybullayev bu kəndin adını fars dilində “təpə, yüksəklik, dik, yoxuş” mənasında olan vərəzət sözü ilə eyniləşdirir. Bu kənd Orta Vərəzət kimi də tanınır. Vərəzət kəndi - Albanyolu.az

 Əhalisi 
Kəndin əhalisi 1790 nəfər təşkil edir ki, onun da 920 nəfəri kişi, 870 nəfəri isə qadındır.

 Abidələri 
Bu kənddə son illərdə inşa edilmiş Vərəzət məscidi ilə yanaşı Çələngəz abidə kompleksindəki türk şəhidliyi kəndin tarixi yadigarlarıdır.

 Xarici keçidlər 
Vərəzət kəndi - Albanyolu.az

İstinadlar

Kateqoriya:Şəki rayonunun kəndləri